שלושה בדירה אחת

ממוזער|משתתפי שלושה בדירה אחת, 1977
**שלושה בדירה אחת** (באנגלית: **Three's Company**) היא קומדיית מצבים אמריקאית פופולרית שנוצרה בין השנים 1977 ל-1984 על ידי ABC. בבסיס רוב האירועים הקומיים בסדרה עומדות אי-הבנות ובלבולים בנושאי נטייתו המינית ומגושמותו של ג'ק, אחת הדמויות המרכזיות בסדרה.

הסדרה נעשתה על בסיס קומדיית המצבים הבריטית "*Man About the House*", ועסקה כמוה בגבר ובשתי נשים שחולקים דירת שותפים. בתחילת הסדרה, עבר ג'ק טריפר (ג'ון ריטר) לדירתן של כריסי סנו (סוזאן סאמרס) וג'נט ווד (ג'ויס דה ויט). כדי שבעל הבית סטנלי רופר יאפשר לו לגור עם השתיים, ג'ק שיקר לו בטענה כי הוא הומוסקסואל, בעוד אשתו,הלן רופר, מודעת לכך שג'ק הוא סטרייט. בעוזבם את בית הדירות, מספר סטנלי למר פרלי את דבר נטייתו המינית של ג'ק .

הסדרה מתרחשת בסנטה מוניקה שבקליפורניה, ולרוב היא מתמקדת בשלושה אתרים: דירתם של השלישייה, דירתו של בעל הבית ופאב-מסעדה "ריגל ביגל".

הסדרה הולידה שתי סדרות בת: "הרופרים" , שעסקה בחייהם של בעל הבית הראשון בסדרה, סטנלי רופר ואשתו, הלן; ו"שלושה זה יותר מדי" , שעסקה בשנותיו הבאות של ג'ק לאחר שעזב את הדירה ועבר להתגורר עם בת זוגו ויקי, אך לא מצליח לזכות בחיבתו של אביה. סדרות אלה הקבילו אף הן לסדרות בת של הסדרה הבריטית, אך בניגוד אליהן, הגרסאות האמריקאיות נכשלו ובוטלו לאחר זמן קצר.

בישראל הסדרה שודרה לראשונה בערוץ הראשון ב-20 בינואר 1983. בשנות התשעים ובשנות האלפיים שודרה התוכנית בערוץ 3 ובערוץ הילדים בכבלים, וכן בערוצים שונים ב-yes. היא משודרת כיום בערוץ הקומדיות הקלאסיות מיום עלייתו לאויר.

## דמויות

**ג'ק טריפר** (ג'ון ריטר) - סטודנט לבישול ובהמשך שף, מתחזה להומוסקסואל כדי שיוכל לשכור דירה עם שתי נשים לא נשואות. דבר שלא היה מקובל באותן שנים.

**ג'נט ווד** (ג'ויס דה ויט) - שותפתו הקבועה של ג'ק בדירתם לאורך הסדרה, עובדת בסידור פרחים, בחנות פרחים, טובת לב ואימהית בהתנהגותה.בפרק הסיום מתחתנת.

**כריסי (כריסמס) סנואו** (סוזאן סאמרס) - השותפה הנוספת של השניים (עד העונה החמישית). בתו של כומר, בלונדינית טפשונת שלא תמיד מבינה את הנעשה סביבה. עובדת כמזכירה.

**סינדי סנואו** (ג'נילי האריסון) - בת דודתה של כריסי, אשר החליפה אותה בעונה החמישית ולמשך שתי עונות. סינדי ידועה בשלומיאליות הברוטלית שלה כלפי הסביבה. בתחילת העונה השישית היא מתקבלת ללימודי וטרינריה בUCLA ועוברת לגור בסמוך למכללה, אך מגיעה מדי פעם לבקר.

**טרי אלדן** (פרסילה בארנס) - המחליפה של סינדי בדירת השלישייה (עונות 6 -8). עובדת כאחות בבית חולים מקומי. היא מטפלת בג'ק עקב חתך שקיבל במהלך עבודתו, והוא מסרב לקבל אותה אחר כך כשותפה לדירה, אך מתרצה לבסוף.

**סטנלי רופר** (נורמן פל) - בעל הבית של השלישייה (עונות 1- 3). סטנלי ידוע בקמצנותו ובחוסר חשק מיני כלפי אשתו הלן, ממנה הוא פוחד, אך מדי פעם הוא נוהג לזלזל בה ולצחוק עליה. עקב שמרנותו, נאלץ ג'ק לשקר לו שהוא הומוסקסואל, כדי להיות שותף בדירת נשים. 

**הלן רופר** (אודרה לינדלי) - אשת בעל הבית (עונות 1- 3), אוהבת אקשן ואת הנאות החיים להם היא כמהה, עקב בעלה ה"יבש" ובעיקר בתחום חיי המין. בניגוד לבעלה, היא יודעת את סודו של ג'ק הסטרייט והוא שמור עמה, ומאשרת לשלישייה לשכור יחד את הדירה. היא חברה של השלישייה ומשתפת אותם בכל מה שעובר עליה.

**ראלף פרלי** (דון נוטס) - אחיו של בעל הבית החדש ומנהל עבורו את אחזקת הבניין (עונות 4 - 8). אדם מבוגר וטוב לב, לובש בגדים ססגונים,ומנסה את מזלו בתחום הרומנטי ללא הצלחה. הוא מספר לשלישייה בכל פעם, שהוא קבע לצאת עם חתיכה לפאב המקומי, אך הם יודעים שלא כך הדבר. בניגוד לקודמו הוא אינו טיפוס שמרן ואין לו בעיה עם הומוסקסואלים, אך נרתע במקצת מלהתקרב. 

**לארי דאלאס** (ריצ'רד קליין) - שכן של השלישייה, חבר טוב של ג'ק. עובד כסוחר מכוניות תחמן. לארי ידוע כרודף שמלות המתחמן את הנשים איתן הוא יוצא, בדבר עיסוקו האמיתי.

**לנה שילדס** (אן וודג'וורת) - שכנה של השלישייה בעונה הרביעית. היא מבוגרת בשנות החמישים לחייה, המפתחת תשוקה אובססיבית כלפי ג׳ק, איתו יצאה במסגרת עבודתו החד פעמית כנער ליווי. אך גם לה יש מעריץ, ראלף פרלי המחזר אחריה באופן דומה.

### דמויות משנה
**ה[[דקאן]] טראוורס** (ויליאם פירסון) - הדקאן במכללת הבישול של ג'ק. ג'ק סר למרותו, מנסה תמיד להרשים אותו בלימודיו אך הוא רק מתעניין במה שנעשה אצל ג'ק בדירה עם השותפות שלו.

**הכומר לות׳ר סנואו** (פיטר מארק ריצ'מן) - אביה של כריסי, המגיע לבקר את בתו מדי פעם כדי לראות שהכל בסדר.

**פרנק אנג'לינו** (ג'ורדן צ'רני) - מסעדן ומעסיקו הקפדן של ג'ק כשף במסעדה.

**פליפה גומז** (ג'ינו קונפורטי) - סו שף ממוצא היספני העובד במסעדה של אנג'לינו. הוא חולם להיות שף ביום מן הימים, אך העסקתו של ג'ק במסעדה "על חשבונו" מדי פעם, קוטעת את החלום, והוא מתנכל לג'ק ומנסה להכשילו במהלך עבודתם המשותפת.

## קישורים חיצוניים

* 

* 

קטגוריה:ABC: תוכניות וסדרות
קטגוריה:הערוץ הראשון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1977
קטגוריה:ערוץ הילדים: תוכניות רכש
קטגוריה:קומדיות מצבים אמריקאיות
קטגוריה:תוכניות וסדרות טלוויזיה אמריקאיות מבוססות על פורמט בריטי
קטגוריה:תוכניות טלוויזיה שמתרחשות בלוס אנג'לס